Os actualizadors son quatro; o predeterminant tot-a-s, que puede preceder a os de demás determinants y delimita a integridat d'o substantivo nuclio d'o sintagma nominal; l'articlo, que presienta a o substantivo en un espacio y un tiempo concreto (o, a, lo, os, as); o posesivo, que sinyala a pertenencia d'o substantivo a un elemento d'a situación u contexto (a mía, a tuya, a suya, nuestro, vuestro, o suyo y os suyos femenins y plurals); y o demostrativo, que sitúa a o substantivo en un puesto mas u menos proximo u leixano (este, ixe, aquell y os suyos femenins y plurals) Os quantificadors s'agrupan en dos grans clases, os numerals, que miden de forma precisa o substantivo nuclio d'o sintagma nominal, y os extensivos u indefinius, que lo miden u evalúan de forma imprecisa.